
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 1070 

7 Ιουνίου 1999 



ΠΕΡΙΕΧΟΜΕΝΑ ΑΠΟΦΑΣΕΙΣ 


ΑΠΟΦΑΣΕΙΣ 

I 

Έναρξη λειτουργίας του συστήματος των τηλεφωνι¬ 
κών αιτήσεων για έκδοση βεβαιώσεων σε αγρό¬ 
τες. 1 

Καθιέρωση υπερωριακής εργασίας για τους υπηρε- 
τούντες υπαλλήλους του Υπουργείου Γεωργίας 
στις Νομαρχιακές Αυτοδιοικήσεις και κατανομή 
αυτών. 2 

Χορήγηση εκλογικού επιδόματος στο προσωπικό του 
Λιμενικού Σώματος για την έκτακτη απασχόλησή 
του σε εκλογικής φύσεως εργασίες κατά την εκλο¬ 
γική περίοδο για την ανάδειξη αντιπροσώπων στο 
Ευρωπαϊκό Κοινοβούλιο. 3 

Τροποποίηση και συμπλήρωση της 1062071/980/ 
Α0006/22.5.98 κοινής απόφασης των Υπουργών 
Εσωτερικών, Δημόσιας Διοίκησης και Αποκέ¬ 
ντρωσης και Οικονομικών, περί σύστασης, συ¬ 
γκρότησης και ορισμού μελών Ομάδας Διοίκη¬ 
σης Έργου, για το σχεδίασμά και την υλοποίηση 
I προγράμματος προώθησης της πολιτικής ποιό¬ 

τητας στο χώρο ευθύνης του Υπουργείου Οικο¬ 
νομικών (ΦΕΚ 584/Β798), ως προς τα μέλη αυ¬ 
τής.■■■■■ 

Παράταση του χρόνου διάρκειας της Δημόσιας Επι¬ 
χείρησης Κινητών Αξιών (ΔΕΚΑ Α.Ε.). 

Απαγόρευση αλιείας στη θαλάσσια περιοχή Καλύ- 
μνου - Κω... 

Περί ποιότητας των εμφιαλωμένων νερών. 

Αναπροσαρμογή ανωτάτου ορίου υλικής αμοιβής που 
χορηγείται σε μη αστυνομικό προσωπικό... 

Προσωρινή είσοδος-έξοδος ατόμων από λιμένα νή¬ 
σου Καλύμνου. 9 

Τόπος υποβολής Ενστάσεων - Τοπική αρμοδιότητα 
και τρόπος λειτουργίας Πρωτοβάθμιας Επιτροπής 
Ενστάσεων - Αμοιβή μελών και γραμματέων Επι¬ 
τροπής... 10 


Αριθ. ΔΙΣΚΠΟ/Φ.29 (1) 

Έναρξη λειτουργίας του συστήματος των τηλεφωνικών 
αιτήσεων για έκδοση βεβαιώσεων σε αγρότες. 

Η ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του άρθρου 22 του Ν. 2539/97 (ΦΕΚ 244/Α74.12.97). 
β) Του άρθρου 29Α'του Ν. 1558/1985, όπως προστέθη¬ 
κε με το άρθρο 27 του Ν. 2081/1992 και τροποποιήθηκε με 
τις διατάξεις του εδαφίου α της παρ. 2 του άρθρου 1 του 
Ν. 2469/1997 (ΦΕΚ 38/Α'Ζ1997). 

2. Την αριθ. 5404/19.3.99 (ΦΕΚ 240/Β71999) κοινή 
απόφαση των Υπουργών Εσωτερικών, Δημόσιας Διοίκη¬ 
σης και Αποκέντρωσης, Οικονομικών, Εθνικής Παιδείας 
και Θρησκευμάτων, Γεωργίας, Υγείας και Πρόνοιας, Με¬ 
ταφορών και Επικοινωνιών «Επέκταση του μέτρου της 
τηλεφωνικής υποβολής αιτήσεων... κ.λπ.». 

3. Την ΔΙΔΚ/Φ1/8211/8.3.98 (ΦΕΚ 198/Β ) κοινή απόφα¬ 
ση του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης, «Ανάθεση αρμο¬ 
διοτήτων στους Υφυπουργούς Εσωτερικών, Δημόσιας Δι¬ 
οίκησης και Αποκέντρωσης». 

4. Το γεγονός ότι από τις διατάξεις της απόφασης 
4 αυτής δεν προκαλείται δαπάνη σε βάρος του Κρατικού 

Προϋπολογισμού, αποφασίζουμε: 

Η έναρξη λειτουργίας του συστήματος των τηλεφωνι¬ 
κών αιτήσεων για την έκδοση: 
α) Βεβαίωσης χορήγησης οικονομικής ενίσχυσης σε 

6 αγρότες. 

7 β) Βεβαίωσης άσκησης κύριου αγροτικού επαγγέλμα¬ 
τος, και 

γ) Βεβαίωσης εγγραφής στο αμπελουργικό μητρώο 

8 που εκδίδονται από τις Διευθύνσεις Αγροτικής Ανάπτυ¬ 
ξης των Νομαρχιακών Αυτοδιοικήσεων της χώρας, ορίζε¬ 
ται την 14η Ιουνίου 1999 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαΐου 1999 

Ο ΥΦΥΠΟΥΡΓΟΣ 

ΛΕΩΝΙΔΑΣ ΤΖΑΝΗΣ 

ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/29768/0022 (2) 

Καθιέρωση υπερωριακής εργασίας για τους υπηρετού- 
ντες υπαλλήλους του Υπουργείου Γεωργίας στις Νο¬ 
μαρχιακές Αυτοδιοικήσεις και κατανομή αυτών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

α) Τις διατάξεις του άρθρου 15 του Ν. 2592/98 «Ανα¬ 
προσαρμογή συντάξεων πολιτικών συνταξιούχων του Δη¬ 
μοσίου, ρύθμιση συνταξιοδοτικών θεμάτων και άλλες δα¬ 
πάνες» που δημοσιεύθηκε στο ΦΕΚ57/Α718.3.98. 

β) Τις διατάξεις του άρθρου 18 του Ν. 2470/97 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις» που δημοσιεύθηκε 
στο ΦΕΚ 40/Α721.3.97. 

γ) Τις διατάξεις του άρθρου 10 του Ν. 2606/98 «Μισθο- 
λογικές ρυθμίσεις κ.λπ.» που δημοσιεύθηκε στο ΦΕΚ 
98/Α/22.4.98. 

δ) Την 1107147/1239/0006Α/ 4.10.96 κοινή απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

ε) Την 8211/8.3.99 κοινή απόφαση του Πρωθυπουργού 
και της Υπουργού Εσωτερικών, Δημόσιας Διοίκησης και 
Αποκέντρωσης (ΦΕΚ 198/Β') «Ανάθεση αρμοδιοτήτων 
Υπουργού Εσωτερικών, Δημόσιας Διοίκησης και Αποκέ¬ 
ντρωσης στους Υφυπουργούς Λ. Τζαννή και Γ. Φλωρίδη». 

στ) Το Π.Δ. 30/96 (ΦΕΚ 21/Α72.2.96), που αφορά Νο¬ 
μαρχιακές Αυτοδιοικήσεις. 

ζ) Την 394562/23.9.94 απόφαση του Υπουργού Γεωρ¬ 
γίας για μεταβίβαση αρμοδιοτήτων. 

η) Τις ανάγκες των υπηρεσιών Ν.Λ. Υπ. Γεωργίας που 
πρέπει να αντιμετωπισθούν με την καθιέρωση υπερωρια- 
κής εργασίας κατά το έτος 1999. 

θ) Το γεγονός ότι από την απόφαση αυτή προκαλείται 
δαπάνη δρχ. 230.774.000 η οποία θα βαρύνει τις πιστώ¬ 
σεις του Τακτικού Προϋπολογισμού και τους Κ.Τ.Γ.Κ. & 
Δασών, τους ΚΑΕ, που αναλυτικά αναγράφονται στο δια¬ 
τακτικό της παρούσας απόφασης, αποφασίζουμε: 

2. Κρίνουμε απαραίτητη την καθιέρωση υπερωριακής 
εργασίας για την κάλυψη όλως εξαιρετικών ή απρόβλε¬ 
πτων ή έκτακτων αναγκών, για τους υπηρετούντες υπαλ¬ 
λήλους του Υπ. Γεωργίας στις Ν.Α. και ορίζουμε τις ώρες 
απασχόλησης υπερωριακής εργασίας για το Α' εξάμηνο 
του 1999 και της δακικής περιόδου από 15.5.1999 μέχρι 
30.11.1999 σε 151.500 ώρες και κατανέμουμε αυτές κατά 
Υπηρεσίες και δραστηριότητες ως ακολούθως: 

Α' Σε βάρος των πιστώσεων του Τακτικού Προϋπολογι¬ 
σμού Φ.29/110/10 ΚΑΕ 5196. 

Για τους υπαλλήλους που υπηρετούν στις Ν.Α. των 36 
Ελαιοκομικών Νομών που θα ασχοληθούν στο πρόγραμ¬ 
μα το υ Υπ. Γ εωργίας για την καταπολέμηση του δάκου της 
ελιάς κρίνεται απαραίτητη η υπερωριακή απασχόληση 
των αναφερομένων υπαλλήλων για ορθή και αποτελε¬ 
σματική εφαρμογή του προγράμματος δακοκτονίας 
(οργάνωση - συντονισμός - εποπτεία), έτσι ώστε να υπάρ¬ 
χει προστασία της ελαιοπαραγωγής του εισοδήματος 
των ελαιοπαραγωγών και της Εθνικής Οικονομίας γενικό¬ 
τερα, σύνολο αριθμού ωρών υπερωριακής εργασίας μέ¬ 


χρι 66.000 ώρες συνολικής δαπάνης 96.634.000 δρχ. Η 
δακική περίοδος που θα πραγματοποιηθούν οι υπερω¬ 
ρίες αρχίζει από 15/5 μέχρι 30/11 του τρέχοντος έτους 
σύμφωνα με την αριθμ. πρωτ. 2195/11040/30-1-85 Διυ¬ 
πουργική Απόφαση Υπουργών Οικονομικών και Γεωρ¬ 
γίας. Η σχετική δαπάνη καλύπτεται από Ε.Φ.29/110 ΚΑΕ 
5196. Ο αριθμός των υπαλλήλων που θα συμμετάσχουν 
στο παραπάνω πρόγραμμα ανέρχεται στους 170. 

Β Σε βάρος των πιστώσεων του Προϋπολογισμού του 
ΚΤΓΚ & Δασών. 

α) Για τους υπηρετούντες στην Ν.Α. του Υπ.Γεωργίας 
που θα ασχοληθούν με τον ποιοτικό και ποσοτικό έλεγ¬ 
χο εισαγομένων εξαγομένων αποσυρομένων ή διακινου - 
μένων στις χώρες της Ευρωπαϊκής Ένωσης γεωργικών 
προϊόντων νωπών και μεταποιημένων ή προοριζομένων 
για μεταποίηση νωπών γεωργικών προϊόντων (χυμοποί¬ 
ηση εσπεριδοειδών, κονσερβοποίηση ροδάκινων, βιο¬ 
μηχανική ντομάτα και λοιπά), καθώς και τον ποιοτικό ή 
ποσοτικό έλεγχο των σταφυλιων για οινοποίηση, σύνο¬ 
λο ωρών υπερωριακής εργασίας 82.800 συνολικής 
δαπάνης 130.500.000 δρχ. σε βάρος των πιστώσεων 
του Φ. 110 ΚΑΕ 2271. Ο αριθμός των υπαλλήλων που θα 
απασχοληθούν στις εργασίες αυτές ανέρχεται στους 
600. 

β) Για τους υπηρετούντες στις Νομαρχιακές Αυτ/σεις 
Τομέα Γεωργίας που θα ασχοληθούν με την εφαρμογή 
του Καν. 2200/96 (επιχειρησιακά προγράμματα απόσυρ¬ 
σης οπωροκηπευτικών, ποιοτικός και ποσοτικός έλεγ¬ 
χος), για τους υπαλλήλους που συμμετέχουν στις επιτρο¬ 
πές ελέγχου πλην των ποιοτικών ελεγκτών καθώς και για 
τους υπαλλήλους που ελέγχουν δικαιολογητικά, σύνολο 
ωρών υπερωριακής εργασίας 2 700, συνολικής δαπάνης 
3.640.000 σε βάρος του Φ.110 ΚΑΕ 2271. Ο αριθμός των 
υπαλλήλων που θα απασχοληθούν στις εργασίες αυτές 
ανέρχεται στους 70.). 

3. Η προϋπολογιζόμενη ως ανωτέρω κατά περίπτωση 
δαπάνη θα είναι μέσα στα όρια των εγκεκριμένων πιστώ¬ 
σεων των οικείων Προϋπ/σμών οικ.έτους 1999 και σε κα¬ 
μιά περίπτωση δεν είναι δυνατή η υπέρβασή της, όπως 
αυτές θα διαμορφωθούν με το ποσοστό διάθεσης που θα 
εγκριθεί από τον Υφυπουργό Οικονομικών. Η δαπάνη του 
α εξάμηνου για την καταβολή της παραπάνω αποζημίω¬ 
σης δεν υπερβαίνει το 45% των εγγεγραμμένων στους 
προαναφερόμενους προύπολονισμούς πιστώσεων. Επί¬ 
σης η δαπάνη για την δακική περίοδο, 15.5.99 έως 
30.11.99 είναι εντός των εγκεκριμένων πιστώσεων του 
τρέχοντος έτους. 

4. Με αποφάσεις του Γεν. Γραμματέα του Υπ.Γεωργίας, 
οι οποίες θα εκδοθούν με τη μέριμνα των αρμοδίων κατά 
περίπτωση Κεντρικών Δ/σεων που κοινοποιείται η από¬ 
φαση αυτή, θα κατανεμηθεί κατά υπηρεσιακή μονάδα 
και ανάλογα με τις ανάγκες αυτής ο αριθμός των ωρών 
της υπερωριακής εργασίας και αριθμός των υπαλλήλων 
καθώς και ανάλογες πιστώσεις που θα κατανεμηθούν κα¬ 
τά περίπτωση. 

5. Όσον αφορά την απογευματινή υπερωριακή απα¬ 
σχόληση αυτή θα εκτελείται όλες τις εργάσιμες ημέρες 
της εβδομάδας και από ώρας 15ης έως 22ης. Υπεύθυνοι 
για την παρακολούθηση και τον έλεγχο της πραγματικής 
προσφοράς της προαναφερόμενης εργασίας θα είναι οι 
προϊστάμενοι των Δ/νσεων στις οποίες ανήκουν οι απα¬ 
σχολούμενοι υπάλληλοι. 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή θα δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 1999 

01 ΥΠΟΥΡΓΟ! 

ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ &ΑΠΟΚΕΝΤΡΩΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Γ. ΦΛΩΡΙΔΗΣ ΝΙΚ. ΧΡΙΣΤΟΔΟΥΛΑΚΗΣ 

ΓΕΩΡΓΙΑΣ 

Γ. ΑΝΩΜΕΡΙΤΗΣ 

-♦- 

Αριθ. 2/37650/0022 (3) 

Χορήγηση εκλογικού επιδόματος στο προσωπικό του 
Λιμενικού Σώματος για την έκτακτη απασχόλησή του 
σε εκλογικής φύσεως εργασίες κατά την εκλογική 
περίοδο για την ανάξειξη αντιπροσώπων στο Ευρω¬ 
παϊκό Κοινοβούλιο. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παρ.9του αρθ.20του Ν. 2386/1996 
«Ρυθμίσεις θεμάτων Εθνικών κληροδοτημάτων δημοσίων 
και ανταλλαξίμων κτημάτων και άλλες διατάξεις». 

2. Τις διατάξεις του άρθρου 29 του Ν.1558/1985 «Κυ¬ 
βέρνηση και Κυβερνητικά όργανα» το οποίο προστέθηκε 
με το άρθρο 27 του Ν.2081/1992 και αντικαταστάθηκε με 
το άρθρο 1 του Ν.2469/1997. 

3. Τις διατάξεις του Ν.2362/95 «Περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις». 

4. Το γεγονός της έκτακτης και πέραν των κυρίων κα¬ 
θηκόντων απασχόλησης του στρατιωτικού προσωπικού 
του Λιμενικού Σώματος σε εκλογικής φύσεως εργασίες 
κατά την περίοδο για την ανάδειξη αντιπροσώπων στο 
Ευρωπαϊκό Κοινοβούλιο την 13.6.1999. 

5. Το γεγονός ότι από τις διατάξεις της παρούσας 
απόφασης προκαλείται δαπάνη μόνο για το τρέχον έτος 
σε βάρος του κρατικού προϋπολογισμού ύψους 
450.000.000 δρχ. περίπου, η οποία θα καλυφθεί από τον 
Ειδικό Φορέα 41/110 και ΚΑΕ 0538. 

6. Την αριθ. 1107147/1239/0006Α/4.10.96 απόφαση για 
ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών, αποφασίζουμε: 

1. Χορηγούμε στο στρατιωτικό προσωπικό του Λιμενι¬ 
κού Σώματος εκλογικό επίδομα εκατό χιλιάδες (100.000) 
δρχ. κατ’ άτομο για την έκτακτη και πέραν των κυρίων 
καθηκόντων απασχόλησή του κατά την εκλογική περίοδο 
για την ανάδειξη των αντιπροσώπων στο Ευρωπαϊκό 
Κοινοβούλιο την 13.6.1999. 

2. Δικαιούχοι του παραπάνω επιδόματος είναι οι σε 
ενερνεια Αξ/κοί Ανθ/στές - Υπαξ/κοί - Λιμενοφύλακες ως 
και οι δόκιμοι Αξ/κοι - Λιμενοφύλακες (άνδρες - γυναίκες). 

3 . Το επίδομα αυτό δεν υπόκειται σε κρατήσεις ταμείων 
και φορου, η δε δαπάνη θα βαρύνει τον προϋπολογισμό 
του Υπουργείου Εμπορικής Ναυτιλίας έτους 1999. 

4. Η δαπάνη του επιδόματος θα βαρύνει τον κωδικό 
φορέα 41/110/0538 προϋπολογισμού ΥΕΝ τρέχοντος 
έτους. 

5. Η απόφαση αυτή δεν έχει εφαρμογή για τους ευ¬ 
ρισκόμενους σε κατάσταση πολεμικής ή μόνιμης διαθε¬ 


σιμότητας, αναρρωτικής άδειας ή νοσηλευόμενους σε 
Νοσοκομεία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαΐου 1999 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 

-♦- 

Αριθ. 1051768/612/Α000 6 (4) 

Τροποποίηση και συαπλήρωση της 1062071/980/ 
Α0006/22.5.98 κοινής απόφασης των Υπουργών Εσω¬ 
τερικών, Δημόσιας Διοίκησης και Αποκέντρωσης και 
Οικονομικών, περί σύστασης, συγκρότησης και ορι¬ 
σμού μελών Ομάδας Διοίκησης Έργου, για το σχε¬ 
δίασμά και την υλοποίηση προγράμματος προώθη¬ 
σης της πολιτικής ποιότητας στο χώρο ευθύνης του 
Υπουργείου Οικονομικών (ΦΕΚ 584/Β798), ως προς 
τα μέλη αυτής. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 89 και 128 του Π.Δ. 284/88 «Οργα¬ 
νισμός του Υπουργείου Οικονομικών» (ΦΕΚ 128/Α), 
όπως τροποποιήθηκε και ισχύει, σε συνδυασμό με τις 
διατάξεις της παρ. 2 του άρθρου 9 του Ν. 1160/81 και του 
άρθρου 23 του Ν. 2085/92 καθώς και του άρθρου 19 του 
Ν. 1599/86. 

β)Της παρ. 18 του άοθρου 18 του Ν. 2503/97 (ΦΕΚ 
107/τ.Α') «Διοίκηση, Οργάνωση, στελέχωση της περιφέ¬ 
ρειας, ρύθμιση θεμάτων για την τοπική αυτοδιοίκηση και 
άλλες διατάξεις». 

ν) Της παρ. 22 του ό.ρθρου 5 του Ν. 2343/95 (ΦΕΚ 
211/Α') «Αναδιοργάνωση Υπηρεσιών του Υπουργείου 
Οικονομικών και άλλες διατάξεις». 

δ) Του άρθρου 34του Ν. 1914/80 (ΦΕΚ 178/Α') «Εκσυγ¬ 
χρονισμός και ανάπτυξη του δημόσιου τομέα και της 
κεφαλαιαγοράς, φορολογικές ρυθμίσεις και άλλες διατά¬ 
ξεις», όπως αυτές αποσαφηνίστηκαν με τις διατάξεις του 
άρθρου 13του Ν. 2346/95 (ΦΕΚ220/Α'). 

ε) Του άρθρου 19 του Ν. 2470/97 «Αναμόρφωση μισθο¬ 
λογίου προσωπικού τηο Δημόσιας Διοίκησης και άλλες 
συναφείς διατάξεις» (ΦΕΙΚ 40/Α). 

2. Την αριθ. 1062071/980/Α0006/22.5.98 κοινή απόφα¬ 
ση των Υπουργών Εσωτερικών, Δημόσιας Διοίκησης και 
Αποκέντρωσης και Οικονομικών «Σύσταση, συγκρότηση 
και ορισμός μελών Ομάδας Διοίκησης Έργου, για το σχε¬ 
δίασμά και την υλοποίηση προγράμματος προώθησης 
της πολιτικής ποιότητας στο χώρο ευθύνης του Υπουρ¬ 
γείου Οικονομικών» (ΦΕΚ 584/τ.Β ). 

3. Την αριθ. 8211/8.3.99 (ΦΕΚ 198/τ,Β') κοινή απόφαση 
του Πρωθυπουργού και του Υπουργού Εσωτερικών, Δη¬ 
μόσιας Διοίκησης και Αποκέντρωσης «Ανάθεση αρμοδιο¬ 
τήτων στους Υφυπουργούς Εσωτερικών. Δημόσιας Διοί¬ 
κησης και Αποκέντρωσης Λεωνίδα Τζανή και Γεώργιο 
Φλωρίδη». 

4. Την αριθ. 1123811V1424/Α0006/14.11.1996 κοινή 
απόφασή μας (ΦΕΚ 1052/Β'), όπως αυτή τροποποιήθηκε 

και συμπληρώθηκε με την αριθ. 1047377/598/Α0006/ 

29.4.97 (ΦΕΚ 366/τ.Β') ομοία, με την οποία μεταβιβάσθη¬ 
κε η εξουσία, στο Γενικό Γραμματέα, στους Γενικούς 
Δ/ντές κ.λπ., να υπογράφουν «Με εντολή Υπουργού», 
αποφασίζουμε: 

Α) Τροποποιούμε την αριθ. 1062071/980/Α0006/22.5.98 
κοινή απόφαση των Υπουργών Εσωτερικών, Δημόσιας 
Διοίκησης και Αποκέντρωσης και Οικονομικών, περί 
σύστασης, συγκρότησης και ορισμού μελών Ομάδας 
Διοίκησης Έργου, για το σχεδίασμά και την υλοποίηση 
προγράμματος προώθησης της πολιτικής ποιότητας στο 
χώρο ευθύνης του Υπουργείου Οικονομικών (ΦΕΚ 
584/Β798), ως προς τα μέλη αυτής και ειδικότερα: 

- Αντικαθιστούμε τον Αναστάσιο Κάκκαβο (που απεβίω- 
σε πρόσφατα), από Συντονιστή της παραπάνω Ομάδας 
(περ. 1 της παραγρ. Β' της ως άνω κοινής Υπουργικής 
απόφασης) και στη θέση του ορίζουμε τον Νικόλαο Σταυ- 
ριανάκη, ως εξής: 

«1. Τον Νικόλαο Σταυριανάκη, Γενικό Δ/ντή Διοικητικής 
Υποστήριξης, ως Συντονιστή». 

Β. Κατά τα λοιπά ισχύει η αριθ. 1062071/980/Α0006/ 

22.5.98 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαΐου 1999 

Με εντολή Υπουργού 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΛΕΩΝΙΔΑΣ ΤΖΑΝΗΣ 

Ο Γεν. Γραμματέας Υπ. Οικονομικών 

ΧΑΡΗΣ ΑΛΑΜΑΝΟΣ 
-♦- 

Αριθ. 2/39829/0025 (5) 

Παράταση του χρόνου διάρκειας της Δημόσιας Επιχείρη¬ 
σης Κινητών Αξιών (ΔΕΚΑ Α.Ε.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγρ. 5 του άρθρου 1 του Ν. 
2526/97 «Σύσταση Ανώνυμης Εταιρείας με την επωνυμία 
«Δημόσια Επιχείρηση Κινητών Αξιών Ανώνυμη Εταιρεία 
και άλλες διατάξεις». (ΦΕΚ205/Α71997). 

2. Την 1107147/Ί239/006Α/4.10.96κοινή απόφαση του 
Πρωθυπουργού και του Υπουργού Οικονομικών «Ανά¬ 
θεση αρμοδιοτήτων του Υπουργού Οικονομικών στους 
Υφυπουργούς Οικονομικών (ΦΕΚ 922/Β77.10.96), όπως 
συμπληρώθηκε με την 2068561/7508/0004 όμοια (ΦΕΚ 
1123/Β723.10.1998), αποφασίζουμε: 

Παρατείνουμε τη διάρκεια λειτουργίας της Ανώνυμης 
Εταιρείας «Δημόσια Επιχείρηση Κινητών Αξιών» κατά τέσ¬ 
σερα (4) έτη και ορίζουμε ως ημερομηνία λήξης αυτής, 
την 8η Οκτωβρίου 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαΐου 1999 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 


Αριθ. 277483 (6) 

Απαγόρευση αλιείας στη θαλάσσια περιοχή Καλύμνου - 

Κω. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

Α. Των άρθρων 10 και 20 του Ν .Δ. 420/70 Αλιευτικός Κώ- 
διξ (ΦΕΚ 27/Α770), όπως αντικαταστάθηκε με την παρ. 2 
του άρθρου 3 του Ν. 1740/1987, Αξιοποίηση και προστα¬ 
σία κοραλλιογενών σχηματισμών, ιχθυοτρόφων υδάτων, 
υδατ/γειών και άλλες διατάξεις (ΦΕΚ 221/Α787). 

Β. Των άρθρων 3 & 4 του Β.Δ. 917/66 «Περί κανονισμού 
της δια μηχανημάτων αλιείας». 

Γ. Του άρθρου 3 παρ. 1 του Καν. (Ε.Κ.) αριθ. 1626/94 
«Για τη θέσπιση ορισμένων τεχνικών μέτρων διατήρησης 
των αλιευτικών πόρων στη Μεσόγειο». 

2. Την απόφαση αρ. 3396/3.11.98 (ΦΕΚ 1165/Β79.11.98 
«Περί ανάθεσης αρμοδιοτήτων στους Υφυπουργούς 
Κων/νο Βρεττό και Παρασκευά Φούντά». 

3. Την ανάγκη άμεσης προστασίας των ιχθυοαποθε¬ 
μάτων στην περιοχή Καλύμνου - Κω. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

5. Την αριθ. 200/21.12.98 Γνωμοδότηση του Συμβου¬ 
λίου Αλιείας, αποφασίζουμε: 

Άρθρο Μόνο 

Απαγορεύεται η αλιεία με το εργαλείο Μηχανότρατα 
στη θαλάσια περιοχή Καλύμνου - Κω, που ορίζεται ως α¬ 
κολούθως (Αγ. Γεώργιο Καλύμνου - νήσος Νερά Καλύ¬ 
μνου νήσος Αγ. Νικόλαος Καλύμνου - Λιμνιώνα Κω - Αγ. 
Φωκάς Κω - Ρούσα Ψερίμου - νήσος Πλάτη Καλύμνου - 
Χαλί Καλύμνου). 

Οι διατάξεις αυτές ισχύουν από της δημοσιεύσεως της 
παρούσας απόφασης στην Εφημερίδα της Κυβερνήσεως 
και για ένα χρόνο. 

Η παρούσα να δημοσιευθεί σιην Εφημερίδα της Κυ¬ 
βερνήσεως. 

Αθήνα, 18 Μαΐου 1999 

Ο ΥΦΥΠΟΥΡΓΟΣ 

Κ. ΒΡΕΤΤΟΣ 

-♦- 

Αριθ. 1263 (7) 

Περί ποιότητας των εμφιαλωμένων νερών. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ.ΕΡΓΩΝ 
ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τον Α.Ν. 2520/40 (ΦΕΚ 237/Α75.9.40) «περί Υγειονο¬ 
μικών Διατάξεων». 

2. Τις διατάξεις του άρθ. 31 του Ν. 1650/86 «Για το Πε¬ 
ριβάλλον» (ΦΕΚ 160/Α76.10.86). 

3. ΤοΠ.Δ. 138/92 (ΦΕΚ68/Α722 4.92) «περί Οργανισμού 
τουΥπουργείου Υγείας, Πρόνοιας και Κοινωνικών Ασφα¬ 
λίσεων». 

4. Τις διατάξεις της Α5/288/23.1.86 (ΦΕΚ 379/Β /86) 
«περί της ποιότητας του πόσιμου νερού σε συμμόρφωση 
προς την 80/778 οδηγίατου Συμβουλίου των Ευρωπαϊκών 
Κοινοτήτων της 15.7.80». 

5. Την ΔΥ 3α/οικ. 5803/1998 (ΦΕΚ 1178/ΕΤ) κοινή από¬ 
φαση του Πρωθυπουργού και του Υπουργού Υγείας και 
Πρόνοιας περί εκχώρησης αρμοδιοτήτων στους Υφυ¬ 
πουργούς Υγείας και Πρόνοιας. 

6. Την Δ17α/03/99/Φ221/4.11.96 απόφαση του Πρω¬ 
θυπουργού και του Υπουργού Περιβάλλοντος, ανάθεση 
αρμοδιοτήτων του Υπουργού ΠΕΧΩΔΕ στους Υφυπουρ¬ 
γούς ΠΕΧΩΔΕ Χρ. Βερελή και Θ. Κολιοπάνο (ΦΕΚ 
1006/Β'). 

7. Το γεγονός ότι από τις διατάξεις της παρούσας από¬ 
φασης δεν προκαλείται επιβάρυνση του κρατικού προϋ¬ 
πολογισμού. 

8. Το άρθρο 10 του Π.Δ. 48/96 (ΦΕΚ44/Α796), το οποίο 
εκδόθηκε σε συμφωνία προς την οδηγία 94/10/ΕΚ του 
Ευρωπαϊκού Κοινοβουλίου και του Συμβουλίου, που τρο¬ 
ποποίησε την οδηγία 83/189/ΕΟΚ για την καθιέρωση μιας 
διαδικασίας πληροφόρησης στον τομέα των προτύπων 
και τεχνικών κανονισμών, αποφασίζουμε: 

Η παρ. 2 του άρθρου 4 της Α1β/4841/79 Υγειονομικής 
Διάταξης αντικαθίσταται ως εξής: 

«2. Χημικά χαρακτηριστικά 

Μεγίστη επιτρεπόμενη συγκέντρωση 
α) Νιτρικά (ως Ν) < = ΙΟχλστγ./λίτρο 
β) Υδράργυρος κατά σύσταση (ως Η9) 0,001 χλστγ/λί- 
τρο. 

γ) Β.ΟΌ (1) < 1 χλστγ/λίτρο. 
δ) ΤΟΟ (2) κατά προτίμηση < = 1 χλστγ./λίτρο 
ε) Τριαλομεθάνιο 0,1 χλστγ./λίτρο 
στ) Βρωμικά 0,025 χλστγ./λίτρο 

(1) Β.Ο.ϋ 5 = Βιοχημικώς απαιτούμενο οξυγόνο 5 ημε¬ 
ρών σε 20° Ο. 

(2) Τ.0.0 = Ολικός Οργανικός Άνθρακας. 

Προστίθεται το ακόλουθο άρθρο: 

Άρθρο 43 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 28 Μάίου 1999 

ΟΙ ΥΦΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΥΓΕΙΑΣ ΚΑί ΠΡΟΝΟΙΑΣ 

Θ. ΚΟΛΙΟΠΑΝΟΣ Ν ΦΑΡΜΑΚΗΣ 

-φ- 

Αριθ. 6006/3/21 -ί (8) 

Αναπροσαρμογή ανωτάτου ορίου υλικής αμοιβής που 
χορηγείται σε μη αστυνομικό προσωπικό. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 6 του Ν. 2334/1995 «Υπη¬ 
ρεσία Εναερίων Μέσων της Ελληνικής Αστυνομίας και 
άλλες διατάξεις» (ΦΕΚ 184/Α). 

2. Τις διατάξεις του άρθρου 29Α του Ν. 1558/1985 
«Κυβέρνηση και κυβερνητικά όργανα» (ΦΕΚ 137/Ά), το 
οποίο προστέθηκε με το άρθρο 27 του Ν.2081/1992 
(ΦΕΚ 154/Ά), όπως αντικαταστάθηκε με το άρθρο 1 του 
Ν. 2469/1997 (ΦΕΚ38/Α). 


3. Την 1107147/1239/006Α/4.10.1996 απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (ΦΕΚ922/Β). 

4. Το γεγονός ότι από τις διατάξεις της παρούσας προ- 
καλείται δαπάνη σε βάρος του κρατικού προϋπολογισμού 
ύψους 8.000.000 δραχμών περίπου για το τρέχον έτος 
και 5.000.000 δραχμών περίπου για το έτος 2000 και για 
καθένα από τα επόμενα έτη. Οι ανωτέρω δαπάνες, για 
μεν το τρέχον έτος θα καλυφθούν από το σύνολο των 
πιστώσεων του ΚΑΕ - 0871 του Π/Υ εξόδων Ελληνικής 
Αστυνομίας και για καθένα από τα επόμενα έτη θα κα¬ 
λύπτονται από τις πιστώσεις του ΚΑΕ - 0871 που θα 
εγγράφονται στους αντίστοιχους Π !Υ εξόδων Ελληνικής 
Αστυνομίας, αποφασίζουμε: 

Αρθρο 1 

Το προβλεπόμενο από τις διατάξεις του άρθρου 6 του 
Ν. 2334/1995 (Α’-184) ανώτατο όριο υλικής αμοιβής, που 
χορηγείται σε μη αστυνομικό προσωπικό αναπροσαρμό¬ 
ζεται στο ποσό των πέντε εκατομμυρίων (5.000.000) δρχ. 

Αρθρο 2 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 27 Μαΐου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΜΙΧΑΗΛ ΧΡΥΣΟΧΟΪΔΗΣ 

-φ- 

Αριθ. 7001/9/12V (9) 

Προσωρινή είσοδος - έξοδος ατόμων από λιμένα νήσου 

Καλύμνου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 3 παρ. 3 του Ν. 1975/1991 
«Είσοδος, παραμονή, εργασία, απέλαση αλλοδαπών, δια¬ 
δικασία αναγνώρισης αλλοδαπών προσφύγων και άλλες 
διατάξεις» (ΦΕΚ 184/Α') 

2. Τις διατάξεις του άρθρου 29Α του Ν. 1558/1985 
«Κυβέρνηση και κυβερνητικά όργανα» (ΦΕΚ 137/Α), το 
οποίο προστέθηκε με το άρθρο 27 του Ν. 2081/1992 
(ΦΕΚ 154/Ά), όπως αντικαταστάθηκε με το άρθρο 1 του 
Ν. 2469/1997 (ΦΕΚ38/Α'). 

3. Τις διατάξεις του άρθρου 22 παρ. 3 του Ν. 2362/1995 
«Περί Δημοσίου Λογιστικού, ελέγχου των δαπανών του 
Κράτους και άλλες διατάξεις» (ΦΕΚ 247/Ά). 

4. Τις διατάξεις της 1107147/1239/006Α/4.10.1996 από¬ 
φασης του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 922/Β77.10.96). 

5. Το γεγονός ότι από τις διατάξεις της παρούσας από¬ 
φασης προκαλείται άπαξ σε βάρος του κρατικού προϋ¬ 
πολογισμού δαπάνη ύψους 4.500.000 δρχ. περίπου για το 
τρέχον οικονομικό έτος, η οποία θα αντιμετωπισθεί από 
τις εγγεγραμμένες πιστώσεις των Κ.Α.Ε. 0721, 0823, 
0824, 0869, 1111, 123η 1329, 1693, 1699, 1711, 1713, 

1725 και 1729 του εκτελούμενου Π/Υ εξόδων του Υπουρ¬ 
γείου Δημόσιας Τάξης Ε.Φ. 43-110 «ΕΛΛΗΝΙΚΗ ΑΣΤΥΝΟ¬ 
ΜΙΑ». 

6. Την ανάγκη αντιμετώπισης της εξαιρετικής κατά¬ 
στασης που δημιουργείται από την αυξημένη τουριστική 
κίνηση κατά τη θερινή περίοδο, λόγω προσέγγισης στον 
λιμένα της νήσου Κάλυμνου ικανού αριθμού κρουαζιε- 
ροπλοίων, αποφασίζουμε: 

Άρθρο 1 

1. Επιτρέπεται προσωρινά έως 31.10.1999 η είσοδος 
προσώπων στο ελληνικό έδαφος και η έξοδος απ’ αυτό 
από τον λιμένα της νήσου Καλύμνου, 

2. Ο σχετικός διαβατηριακός έλεγχος ενεργείται με 
μέριμνα και ευθύνη του Α.Τ. Καλύμνου. 

3. Η σφράγιση των υποκειμένων σε σφράγιση διαβα¬ 
τηρίων γίνεται με σφραγίδες του γραφείου ελέγχου δια¬ 
βατηρίων του Τ.Α. Κω. 

Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαΐου 1999 

Ο! ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΜΙΧΑΗΛ ΧΡΥΣΟΧΟίΔΗΣ 
-♦- 

Αριθ. οικ. 675/Φ.60 (10) 

Αριθμός πράξης: 145/1 

Τόπος υποβολής Ενστάσεων - Τοπική αρμοδιότητα και 
τρόπος λειτουργίας Πρωτοβάθμιας Επιτροπής Εν¬ 
στάσεων - Αμοιβή μελών και γραμματέων Επιτροπής. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ Ο.Κ.Χ.Ε. 

Έχοντας υπόψη: 

1. Τις διατάξεις του άρθρου 6 παρ. 1 και 3, του άρθρου 
7 παρ. 4 και του άρθρου 13α παρ. 1 του Ν. 2308/95 
«Κτηματογράφηση για τη δημιουργία Εθνικού Κτημα¬ 
τολογίου. Διαδικασία έως τις πρώτες εγγραφές στα 
Κτηματολογικά Βιβλία και άλλες διατάξεις» (ΦΕΚ 114/Α7 
15.6.1995 και ΦΕΚ 275/Α73.12.1998). 

2. Τις διατάξεις των άρθρων 13,14 και 15 του Ν. 2690/99 
«Κύρωση του Κώδικα Διοικητικής Διαδικασίας και άλλες 
διατάξεις» (ΦΕΚ 45/Α /9-3-1999). 

3. Το αριθ. 58/5/5-5-99 Πρακτικό του Δ.Σ. της ΚΤΗΜΑ¬ 
ΤΟΛΟΓΙΟ Α.Ε., με το οποίο εγκρίνεται η πρόταση της 
ΚΤΗΜΑΤΟΛΟΓΙΟ ΑΈ προς τον Ο.Κ.Χ.Ε. 

4. Το γεγονός ότι η προκαλούμενη δαπάνη καλύπτε¬ 
ται από τη σχετική πίστωση του προϋπολογισμού του 
Ο.Κ.Χ.Ε., αποφασίζει: 

Άρθρο 1 

Οι κατά το άρθρο 6 του Ν. 2308/95 ενοπάσεις υποβάλ¬ 
λονται στον τόπο της πρώτης ανάρτησης, όπως ορίζεται 
με την εκάστοτε σχετική απόφαση του Ο.Κ.Χ.Ε. Επίσης, 
με αποφάσεις του Ο.Κ.Χ.Ε. συγκροτούνται πρωτοβάθ¬ 


μιες Επιτροπές Εξέτασης Ενστάσεων και ορίζεται η κατά 
τόπον αρμοδιότητα κάθε Επιτροπής. 

Άρθρο 2 

1. Μέσα σε οκτώ ημέρες από τη λήξη της προθεσμίας 
για την υποβολή των ενστάσεων, ο Πρόεδρος της Πρω¬ 
τοβάθμιας Επιτροπής Ενστάσεων ορίζει τον τόπο και το 
χρόνο (ημερομηνία και ώρα) των συνεδριάσεων για τη 
συζήτηση των ενστάσεων, τις οποίες κατανέμει σε ισά¬ 
ριθμους προς τις συνεδριάσεις πίνακες. 

Οι πίνακες αυτοί περιέχουν πρόσκληση για την πα¬ 
ράσταση των ενισταμένων στη συζήτηση και τοιχοκολ- 
λούνται στο κατάστημα στο οποίο συνεδριάζει η Επι¬ 
τροπή. Η τοιχοκόλληση πρέπει να γίνεται δέκα τουλάχι¬ 
στον ημέρες πριν από την οικεία συνεδρίαση και επέχει 
θέση κλητεύσεως των ενισταμένων στους οποίους αφο¬ 
ρά. Ο Γραμματέας μπορεί κατ’ εντολήν της Επιτροπής να 
ειδοποιεί τους ενισταμένους και με κάθε άλλο πρόσφορο 
μέσο για τον τόπο και χρόνο συζήτησης της ενστάσεώς 
τους. Η Επιτροπή διά του γραμματέως της, δέκα τουλά¬ 
χιστον ημέρες πριν από τη συνεδρίαση, καλεί να παρα- 
στούν στη συζήτηση των ενστάσεων και εκείνους των 
οποίων δικαιώματα θίγονται, κατά την κρίση της, από το 
περιεχόμενο της ενστάσεώς. Οι θίγόμενοι έχουν και αυ- 
τοτελώς δικαίωμα παρεμβάσεως, που ασκείται και με 
προφορική δήλωση κατά τη συζήτηση. Η κατά τα ως άνω 
κλήτευση των θιγομένων ή των νομίμως διορισμένων 
αντικλήτων τους γίνεται με κάθε πρόσφορο μέσο, ιδίως 
με τηλεφωνική ή τηλεγραφική πρόσκληση ή αποστολή 
τηλεομοιοτύπου (ίεχ) και βεβαιώνεται από το γραμματέα 
με ενυπόγραφη και χρονολογημένη σημείωση κάτω από 
το έγγραφο της ενστάσεώς. 

2. Η Επιτροπή λαβαίνει υπόψη κάθε αποδεικτικό μέσο, 
ακόμη και αποδεικτικά μέσα που δεν πληρούν τους 
όρους του νόμου, καθώς και ένορκες βεβαιώσεις μαρτύ¬ 
ρων ενώπιον ειρηνοδίκη ή συμβολαιογράφου και μπορεί 
να εξετάζει κατά την κρίση της και τους ενδιαφερομέ¬ 
νους. Ενώπιον της Επιτροπής είναι δυνατή η εξέταση 
ενός μόνο μάρτυρα για κάθε ενδιαφερόμενο. Σε εξαιρε¬ 
τικές περιπτώσεις μπορεί η Επιτροπή , με ομόφωνη 
απόφασή της, να επιτρέψει την εξέταση και δεύτερου 
μάρτυρα. Η Επιτροπή μπορεί και αυτεπαγγέλτως να 
αναζητήσει από δημόσιες αρχές (κρατικές, Ο.Τ.Α., 
ν.π.δ.δ.) ή και από τρίτους όλα τα στοιχεία που κρίνει 
αναγκαία για το σχηματισμό τηο κρίσης της. Η άρνηση 
ενδιαφερομένου να προσκομίσει αποδεικτικό στοιχείο 
που ζήτησε η Επιτροπή εκτιμάτα ελευθέρως. 

3. Η Επιτροπή δικαιούται να αναβάλει τη συζήτηση 
μόνο μία φορά, αν επιβάλλεται από σπουδαίο λόγο και 
οφείλει να εκδώσει την απόφαοή της μέσα σε τριάναα 
ημέρες από τη συζήτηση. Οι αποφάσεις περιέχουν συνο¬ 
πτική αιτιολογία και καταχωρίζονται σε ειδικό βιβλίο, που 
τηρείται από τον γραμματέα και παραδίδεται μετά το 
πέρας των εργασιών της Επιτροπής στον Ο.Κ.Χ.Ε., στον 
οποίο παραδίδονται και οι σχετικοί φάκελοι. 

Άρθρο 3 

1. Γραμματέας της Επιτροπήο και αναπληρωτής του 
διορίζεται ο οριζόμενος με πράξη του προέδρου του 
οικείου Πρωτοδικείου ή του προέδρου του διευθύνοντος 
το Πρωτοδικείο συμβουλίου, υπάλληλος της γραμμα¬ 
τείας του Πρωτοδικείου ή του Ειρηνοδικείου της περιο¬ 
χής αρμοδιότητας της Επιτροπής, υποβοηθούμενος α- 

πό έναν από τους ασκούμενους δικηγόρους της περιφέ¬ 
ρειας του δικηγορικού συλλόγου ή τον αναπληρωτή του, 
ο οποίος ορίζεται με πράξη του προέδρου του οικείου 
δικηγορικού συλλόγου. 

2. Η Επιτροπή συνεδριάζει όταν είναι παρόντα όλα τα 
μέλη της και, σε περίπτωση κωλύματος ή απουσίας, τα 
αναπληρωματικά. Μέλος που κωλύεται να παραστεί 
ειδοποιεί αμελλητί τον γραμματέα της Επιτροπής, ο 
οποίος ειδοποιεί αμέσως το αναπληρωματικό μέλος. Οι 
συνεδριάσεις γίνονται, κατά προτίμηση, τις μεταμεσημ¬ 
βρινές ώρες. 

3. Κατά τη συνεδρίαση της Επιτροπής τηρούνται πρα¬ 
κτικά από τον γραμματέα, τα οποία επικυρώνονται από 
τον Πρόεδρο της Επιτροπής και φέρουν την υπογραφή 
του Προέδρου και του γραμματέως. Για την υποβοήθηση 
του έργου του γραμματέως κατά την τήρηση των πρα¬ 
κτικών, επιτρέπεται η χρήση μαγνητοφώνου ή άλλου 
κατάλληλου κατά την κρίση της Επιτροπής μέσου. 

4. Η θητεία των μελών της Επιτροπής και των γραμμα¬ 


τέων είναι δύο μήνες, από την παράδοση σε αυτήν από 
τον Ο.Κ.Χ.Ε. του φακέλου των ενστάσεων. Η θητεία αυτή 
μπορεί να παραταθεί για άλλους δύο μήνες με απόφαση 
του Ο.Κ.Χ.Ε., ύστερα από αιτιολογημένο αίτημα της Επι¬ 
τροπής. 

5. Η αμοιβή των μελών της Επιτροπής ορίζεται ανά συνε¬ 
δρίαση, του μεν Προέδρου σε δραχμές 60.000, καθενός δε 
από τα λοιπά μέλη σε δραχμές 50.000. Ο Πρόεδρος της 
Επιτροπής βεβαιώνει για τον αριθμό των συνεδριάσεων και 
τη συμμετοχή των τακτικών ή αναπληρωματικών μελών. 

6. Η αμοιβή των γραμματέων της Επιτροπής ορίζεται 
στο ποσό των δραχμών 30.000 και των βοηθών γραμμα¬ 
τέων στο ποσό των δραχμών 25.000 ανά μέλος και συνε¬ 
δρίαση, κατόπιν βεβαιώσεως του Προέδρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαίου 1999 
Ο Πρόεδρος 
I. ΜΠΑΝΤΕΚΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙρ: «νννν.βΙ.ςΓ 

ΙΝΤΕΡΝΕΤ: ΜοΙ.ς|Γ 
β-ΓΠ&ΪΙ: ην33 @ ΙΐθΙ·9Γ 

ι --—---—- 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041)597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας Ι,Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ ' 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 0 σε \(δες και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 

Γ ίαράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » . 3.500 » . 

15.000 » . 750 * . 

70.000 » . 3.500 * . 

30.000 » . 1.500 » . 

15.000 » . 750 » . 

5.000 » . 250 η . 

10.000 » . 500 »» . 

3.000 » . 150 » . 

10.000 » . 500 » . 

250.000 » . 12.500 » . 

ΓΙΑ ΟΛΑ ΤΑ ΤΕΎΧΗ ΕΚΤΟΣ Α.Ε. & Ε.Π.Ε. 

250.000 » . 12.500 » . 

-—---- Ί 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕ1 ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύ πων, ταχυδρομικές επιταγές και χρηματικά γραμμάτια δεν γίνονται δεκτά. _ 

Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως Ϊ3.0(Γ 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 








